Document ID: 32001R0587

Kommissionens forordning (EF) nr. 587/2001
af 26. marts 2001
om ændring af forordning (EF) nr. 2461/1999 om gennemførelsesbestemmelser til Rådets forordning (EF) nr. 1251/1999 for så vidt angår anvendelsen af udtagne landbrugsarealer med henblik på produktion af råvarer til fremstilling i EF af produkter, som ikke primært er bestemt til konsum eller foderbrug
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EF) nr. 1251/1999 af 17. maj 1999 om indførelse af en støtteordning for producenter af visse markafgrøder(1), senest ændret ved forordning (EF) nr. 1672/2000(2), særlig artikel 9, og
ud fra følgende betragtninger:
(1) Hamp henhørende under KN-kode 5302 har fået visse nye industrielle anvendelser, blandt andet anvendelse til isoleringsplader eller til fremstilling af mursten, i visse tilfælde uden at det er nødvendigt at adskille fibrene fra stængelens træagtige dele, hvilket er en nonfoodanvendelse, der er i overensstemmelse med Kommissionens forordning (EF) nr. 2461/1999 af 19. november 1999 om gennemførelsesbestemmelser til Rådets forordning (EF) nr. 1251/1999 for så vidt angår anvendelsen af udtagne landbrugsarealer med henblik på produktion af råvarer til fremstilling i EF af produkter, som ikke primært er bestemt til konsum eller foderbrug(3), senest ændret ved forordning (EF) nr. 2555/2000(4).
(2) Der kan indtil udgangen af produktionsåret 2000/01 ydes støtte for hamp bestemt til denne anvendelse inden for rammerne af den fælles markedsordning for hør og hamp, der reguleres ved Rådets forordning (EØF) nr. 1308/70(5), senest ændret ved forordning (EF) nr. 2826/2000(6), og forordning (EØF) nr. 619/71(7), senest ændret ved forordning (EF) nr. 1420/98(8), samt Kommissionens forordning (EØF) nr. 1164/89(9), senest ændret ved forordning (EF) nr. 1313/2000(10). Fra og med produktionsåret 2001/02 vil hamp være omfattet af den støtteordning for producenter af visse markafgrøder, der er indført ved forordning (EF) nr. 1251/1999. Imidlertid er det kun for hamp bestemt til fiberproduktion, at der vil kunne ydes arealstøtte i medfør af denne forordning og forarbejdningsstøtte i medfør af Rådets nye forordning (EF) nr. 1673/2000 af 27. juli 2000 om den fælles markedsordning for hør og hamp bestemt til fiberproduktion(11). På denne baggrund forsvinder den risiko for kumulering af EF-støtten, som udelukkes ved forordning (EF) nr. 2461/1999, og derfor kan hamp til forarbejdning til produkter, der ikke er omfattet af forordning (EF) nr. 1673/2000, indføjes i bilag I til forordning (EF) nr. 2461/1999.
(3) For at undgå risikoen for ulovlige hampeafgrøder bør der gælde samme betingelser for dyrkningen og samme specifikke kontrolforanstaltninger som dem, der gælder for hamp bestemt til fiberproduktion inden for rammerne af forordning (EF) nr. 1251/1999 og Kommissionens forordning (EF) nr. 2316/1999(12), senest ændret ved forordning (EF) nr. 2860/2000(13).
(4) Der er i øvrigt udviklet ny teknologi vedrørende opvarmning, idet der nu som biobrændsel kan anvendes korn og visse olieafgrøder, nemlig sojabønner, rybs- eller rapsfrø og solsikkefrø, direkte i opvarmningsovnene uden nogen forudgående forarbejdning. Disse råvarer kan ligeledes forarbejdes på landbrugsbedriften med henblik på fremstilling af biobrændsel, såsom rapsråolie, eller energiproduktion, såsom elektricitet. Anvendelsen af disse råvarer, der har en stor varmekraft, er en nonfoodanvendelse, som er i overensstemmelse med forordning (EF) nr. 2461/1999.
(5) For at disse råvarer nemmere kan blive anvendt til biobrændsel, er det hensigtsmæssigt at medlemsstaterne kan give ansøgere tilladelse til at foretage en afbrænding i de opvarmningsovne, som benyttes på landbrugsbedrifterne af korn og visse olieafgrøder, der er høstet på udtagne landbrugsarealer.
(6) For at undgå, at disse råvarer ikke anvendes til deres formål, bør medlemsstaterne træffe de nødvendige forholdsregler for at sikre, at støtteforanstaltningerne fungerer tilfredsstillende, navnlig ved at foreskrive en denaturering af korn og olieafgrøder.
(7) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Korn -
UDSTEDT FØLGENDE FORORDNING:
Artikel 1
I forordning (EF) nr. 2461/1999 foretages følgende ændringer:
1) I artikel 3 indsættes som stk. 1a:
"1a. For hampeafgrøder er støtten endvidere betinget af, at der anvendes sorter, hvis indhold af tetrahydrocannabinol ikke overstiger 0,2 %, og som var opført i bilag XII til forordning (EF) nr. 2316/1999 den 15. maj inden det produktionsår, for hvilket der er ansøgt om støtte. Udsæd af disse sorter skal være godkendt efter Rådets direktiv 69/208/EØF(14).
For at muliggøre den kontrol, der er fastsat i artikel 21a i denne forordning, skal hampeafgrøden være passet i mindst ti dage efter blomstringsperiodens afslutning. Dog kan medlemsstaterne tillade, at hampen høstes inden udløbet af disse ti dage efter blomstringsperiodens afslutning, hvis den pågældende producent allerede er blevet kontrolleret efter artikel 21a, eller hvis alle kontrolforanstaltninger i henhold til artikel 21a er blevet gennemført."
2) Artikel 3, stk. 4, affattes således:
"4. Uanset stk. 2 og 3 kan medlemsstaterne give ansøgeren tilladelse til
a) at anvende alt korn og alle olieafgrøder, der er henhørende under KN-kode 1201 00 90, ex 1205 00 90 og 1206 00 91, og som er høstet på visse udtagne landbrugsarealer,
i) som brændstof til opvarmning på landbrugsbedriften
ii) til energi- eller biobrændstofproduktion på landbrugsbedriften
b) på sin bedrift at forarbejde alle de råvarer, der er høstet på visse udtagne arealer, til biogas henhørende under KN-kode 2711 29 00.
I disse tilfælde forpligter ansøgeren sig ved en erklæring, der træder i stedet for den i artikel 4 omhandlede kontrakt, til direkte at anvende eller forarbejde den råvare, der er omfattet af erklæringen.
En medlemsstat, der benytter den i første afsnit nævnte mulighed, iværksætter passende kontrolforanstaltninger, der skal sikre, at råvaren anvendes direkte på bedriften eller forarbejdes til biogas henhørende under KN-kode 2711 29 00. Endvidere skal det korn og de olieafgrøder, der anvendes direkte på landbrugsbedriften, denatureres ifølge en af medlemsstaterne fastsat metode.
De i de foregående afsnit omhandlede foranstaltninger og efterfølgende ændringer heraf meddeles Kommissionen inden den 30. november i det år, der går forud for det produktionsår, for hvilket foranstaltningen gælder. For produktionsåret 2001/02 meddeles sådanne foranstaltninger inden den 31. maj 2001.
Artikel 4-21 finder tilsvarende anvendelse."
3) Sidst i artikel 5 indsættes følgende afsnit:"For hampeafgrøder skal ansøgningen endvidere:
a) indeholde oplysninger om de anvendte mængder udsæd i kg pr. ha
b) være ledsaget af de officielle etiketter, der er udformet i henhold til direktiv 69/208/EØF, særlig artikel 10 eller bestemmelser vedtaget på grundlag af denne artikel, og som findes på de pågældende frøpakninger.
Såfremt udsåningen har fundet sted efter udløbet af fristen for støtteansøgningens indgivelse, indleveres etiketterne senest den 30. juni efter ansøgningens indgivelse.
Medlemsstaterne kan fastsætte, at etiketterne skal returneres til den ansvarlige landbruger, efter at de har været forevist de kompetente myndigheder, såfremt samme etiketter skal forevises andre nationale myndigheder."
4) I kapitel II, afdeling 9, indsættes som artikel 21a:
"Artikel 21a
For hampeafgrøder anvendes ligeledes det system med kontrol af indholdet af tetrahydrocannabinol, som medlemsstaterne har indført vedrørende hamp bestemt til fiberproduktion, jf. artikel 5a, stk. 2, i forordning (EF) nr. 1251/1999 og artikel 7b, stk. 1 og 2, i forordning (EF) nr. 2316/1999."
5) I bilag I indsættes følgende KN-kode:
TABELPOSITION "
Artikel 2
Denne forordning træder i kraft på tredjedagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 26. marts 2001.

Labels: 3
6